《和陈天予卜居二首》
宋代·吴芾

夫子有直气，声名重如山。
上书遭放逐，去国知几年。
伤弓念投林，失水思潜渊。
但期归里社，问舍仍求田。
迨兹是卜筑，占胜郊野间。
梅竹映左右，溪山绕后前。
且欣轮奂美，碧瓦生青烟。
莫叹经营苦，绿鬓成华颠。
君虽欲退处，天岂容久闲。
会起佐明主，四海俱晏然。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。